Ալին Պզտիկեան բարի ժամանց մաղթելէ ետք ներկաներուն, օրուան յայտագիրի առաջին բաժինով բեմ հրաւիրեց Համազգային «Յ. Թումանեան» մասնաճիւղի «Տարօն» գուսանական երգչախումբէն փոքրիկն Մէրի Արօն, որ իր մանկական հրապուրիչ ձայնով կատարեց Սայաթ Նովայի «Իս Քու Ղիմէթն», եւ «Զեփիւռ կը Դառնամ» երգերը՝ ձայնագրուած նուագի ընկերկացութեամբ: Անոր յաջորդեց նոյն երգչախումբի մանուկ անդամներէն նաեւ փոքրիկն Սինդիա Ղազարեանը՝ «Խուժան Ասկեր» եւ «Կովկասի Քաջեր» երգերով. երկու փոքրիկները մեծ խանդավառութիւն յառաջացուցին սրահէն ներս՝ արժանանալով ներկաներու ջերմ ծափահարութիւններուն: Երեկոն բացառիկ առիթ հանդիսացաւ նոր սերունդի տաղանդները եւ կարողութիւնները երեւան հանելու: